Nóg ŉ verdrinking oor die KersvakansieDie swembad waar ‘n kind in Montana verdrink het. (Foto: Verskaf) ŉ Seun het Donderdag in ŉ swembad in Montana Tuine, Pretoria, verdrink. Paramedici het omstreeks 16:00 gereageer op ŉ oproep oor ŉ verdrinking in dié omgewing. “Volgens inligting het ŉ agtjarige seun in ŉ swembad by ŉ huis geval. ŉ 15-jarige van die huis langsaan het die kind leweloos in die swembad sien dryf en die inwoners daaroor ingelig,” sê Shawn Herbst, woordvoerder van Netcare911. Die kind is uit die swembad gehaal en die inwoners van die huis het hom probeer bybring. Toe Netcare911 op die toneel aankom, het paramedici die kind ook probeer bybring. Ongelukkig het die pasiënt se toestand vinnig agteruitgegaan en is hy uiteindelik dood verklaar op die toneel,” sê Herbst. Daar word na ‘n jong seun gesoek wat in die see by die Strand vermis geraak het. (Foto: PJ van Zyl) Maroela Media het die afgelope dae oor verskeie verdrinkings in swembaddens of in die see berig. Arive Alive het ŉ paar wenke beskikbaar gestel om verdrinkings tydens die Desembervakansie te verhoed. Dit sluit in: